Helikopter, handsakke by Afrikaans is Groot | Netwerk24
Vrou van O-Londen vas oor vervalste goedere
’n Vrou van Oos-Londen wat glo miljoene rande se vals handelsmerk-goedere na Suid-Afrika ingevoer het, is Vrydag voor die handelshof in Port Elizabeth gedaag.
Taison geskors vir reaksie op beweerde rassisme
Oekraïne se sokkerbeheerliggaam (UAF) word deur Fifpro, wêreldsokker se spelersvereniging, daarvan beskuldig dat hy “in die hande van rassiste speel”.
S&P se gradering: Dís wat vanaand voorlê
Terwyl die meeste mense vanaand dalk braaivleis hou of gaan fliek, gaan ekonome op hete kole wag wanneer Suid-Afrika se kredietgradering weer onder die loep kom.
LUISTERBOEK: Fees van die ongenooides deur PG du Plessis
Intekenare kan elke maand na Afrikaanse boeke op Netwerk24 luister.
Helikopter, handsakke by Afrikaans is Groot
Deur Ané Van Zyl 12 Maart 2019 13:37
Byna 27 000 mense sal van Donderdag die jaarlikse Afrikaans is Groot-musiekkonserte in Kaapstad bywoon. Diegene wat so gelukkig was om kaartjies te kry, kan uitsien na ’n selfs groter konsert vanjaar.
Johan Venter, bemarkingsbestuurder van Afrikaans is Groot (AIG), sê ’n helikopter sal die naweek saam met die kunstenaars op die verhoog pryk.
Venter wou nie uitbrei oor die kunstenaar(s) of liedjies waarby die helikopter betrek word nie, maar sê belowe dat dit ’n skouspelagtige vertoning gaan wees.
Die kaartjies vir die vertonings in Kaapstad het so goed verkoop dat die organiseerders ’n ekstra vertoning vir Donderdagaand gereël het. Venter sê nog net enkele kaartjies is vir dié vertoning beskikbaar.
Die konserte word op 14, 15, 16 en 17 Maart in die Grand Arena in GrandWest-casino en vermaaklikheidskompleks in Goodwood aangebied. Dit is vanjaar die sesde keer dat Afrikaans is Groot in Kaapstad aangebied word.
Van die grootste name in Afrikaanse musiek, soos Steve Hofmeyr, Snotkop, Bobby van Jaarsveld, Juanita du Plessis, Karlien van Jaarsveld, Elvis Blue, Jay du Plessis, Corlea Botha, Dewald Wasserfall en Riana Nel gaan optree.
Vroue wat die konserte bywoon, sal ook die geleentheid kry om die Afrikaanse sangeres Corlea Botha se genadesak-projek te steun, sê Venter.
“Corlea moedig vroue aan om ’n ou of nuwe handsak saam te bring na die konsert, gevul met toiletware, grimering, of enige ander items wat hulle wil skenk aan vroue wat uit gewelddadige verhoudings ontsnap het,” sê Venter.
Vroue sal dié handsakke by die konsert in bokse in die voorportaal los.
Die bekende Afrikaanse sangeres Juanita du Plessis sal in dié reeks vertonings in Kaapstad te sien wees, maar sy neem daarna ’n blaaskans
“Ons respekteer haar besluit, en ons hoop sy sal weer in 2020 deel van die program wees,” sê Venter.
Die konserte wat die naweek plaasvind, is steeds deel van 2018 se konsertreeks. Die konsertreeks vir 2019 begin in November in Pretoria.
Die kaartjies vir die vertonings in Kaapstad is teen Dinsdagmiddag uitverkoop. “Vir die eerste keer ooit is al die konserte in die Kaap vol,” sê Venter.
“Ons is baie dankbaar vir die ondersteuning van die Kapenaars,” sê Barry Pretorius, die regisseur van die konsertreeks. “Nä agt jaar is ons uitverkoop, en dit is ongeëwenaard vir Afrikaans is Groot.”
Meer oor: Corlea Botha | Laurika Rauch | Afrikaans Is Groot | Kaapstad | Konsert
KYK: Herleef AIG-konserte saam met VIA
Juanita du Plessis nie vanjaar na Afrikaans is Groot
AIG maak my trots Afrikaans
AIG bied kans om te assosieer
Pravin: Bongo moet ophou met sy ‘sprokiesverhale’
Eskom dank Medupi-man onwettig af, sê hof